K. Tóthová, poslankyňa: (2002-03-12):
J. Migaš, predseda NR SR: Ďalej pán poslanec Oberhauser, nech sa páči. V. Oberhauser, poslanec: Ďakujem, pán predseda. Ja mám viacej návrhov, dám vám ich tiež písomne, ale na začiatok by som chcel dať alternatívny návrh k návrhu pána poslanca Pašku. A to je, keď sa neodsúhlasí priamy prenos z toho prerokúvania informácie vlády o stave a situácii v nebankových finančných subjektoch a vykonaných opatreniach, aby sa aspoň urobil záznam a odvysielal sa tento bod rokovania zo záznamu. Ďalej navrhujem, aby Národná rada prerokovala informáciu vlády Slovenskej republiky o predaji pohľadávok Slovenskej konsolidačnej spoločnosti v hodnote 13,5 mld. za 421 mil. korún a vyvodenie dôsledkov voči zodpovedným verejným činiteľom. Pán predseda, bod ste dali prerokovať vo výbore, mala by byť správa aj z výboru. Takisto navrhujem, aby sa prerokovala na tomto rokovaní informácia Predstavenstva Sociálnej poisťovne o predaji pohľadávok v hodnote 6,5 mld. korún za 21 mil. Sk a vyvodenie dôsledkov voči zodpovedným verejným činiteľom. A takisto žiadam o zaradenie bodov, zelenej správy ministerstva pôdohospodárstva, správy o stave poľnohospodárstva, lesného a vodného hospodárstva v roku 2001, ktoré boli už dva razy stiahnuté z rokovania pléna. Ďakujem, pán predseda. J. Migaš, predseda NR SR: Panie poslankyne, páni poslanci, teraz pristúpime k hlasovaniu o jednotlivých pozmeňujúcich alebo doplňujúcich návrhoch programu 56. schôdze, tak ako ste to dostali pred rokovaním Národnej rady do lavíc. Prvý návrh predniesol pán poslanec Miroslav Maxon, aby sme ako prvý bod rokovania Národnej rady prerokovali návrh na uznesenie Národnej rady Slovenskej republiky o tom, že Národná rada Slovenskej republiky žiada odročiť rokovanie vlády Slovenskej republiky o privatizácii SPP dovtedy, kým nebude komplexná správa o privatizácii SPP. Panie poslankyne, páni poslanci, prezentujme sa a hlasujme o tomto návrhu pána poslanca Maxona. (Hlasovanie.) Prítomných je 126 poslancov, za 51, proti 39, zdržalo sa 32, nehlasovali 4. Konštatujem, že tento návrh pána poslanca Maxona sme neschválili. Ďalšie štyri návrhy predniesol pán poslanec Dušan Jarjabek. Prvý návrh je, že žiada Ministerstvo kultúry Slovenskej republiky, aby predložilo do Národnej rady informáciu o konkrétnych krokoch na zabezpečenie plynulého prechodu zriaďovateľských kompetencií z krajských úradov na orgány samosprávy vyšších územných celkov vrátane finančného a personálneho krytia. Hlasujeme o tomto návrhu pána poslanca Jarjabka. Hlasujeme. (Hlasovanie.) Prítomných je 124 poslancov, za 54, proti 15, zdržalo sa 50, nehlasovalo 5. Tento návrh sme neschválili. Ďalší návrh je, aby bola predložená informácia o zabezpečení primeranej ponuky kultúrnych aktivít na územiach obývaných jazykovo zmiešaným obyvateľstvom v štátnom jazyku a v jazykoch príslušných menšín. Prezentujme sa a hlasujme. (Hlasovanie.) Prítomných je 123 poslancov, za 50, proti 16, zdržalo sa 49, nehlasovalo 8. Tento návrh sme neschválili. Ďalší návrh je, aby bola predložená informácia o opatreniach na odstránenie havarijného stavu Slovenskej národnej galérie, o opatreniach prijatých na zabezpečenie verejne prístupnej expozície klenotov slovenského výtvarného umenia počas trvania rekonštrukčných prác. Hlasujeme o tomto návrhu. (Hlasovanie.) Prítomných je 125 poslancov, za 58, proti 7, zdržalo sa 54, nehlasovalo 6. Konštatujem, že sme tento návrh neschválili. Ďalej pán poslanec Jarjabek žiada, aby z rokovania 56. schôdze boli vysielané priame prenosy, resp. záznamy. Prezentujme sa a hlasujme o tomto návrhu pána poslanca Jarjabka. (Hlasovanie.) Prítomných je 120 poslancov, za 55, proti 9, zdržalo sa 48, nehlasovalo 8. Tento návrh sme neschválili. Ďalšie 3 návrhy predniesla pani poslankyňa Aibeková. Prvý návrh je, aby sme vypustili z programu 56. schôdze bod 48. Ide o vládny návrh zákona o prírodných liečivých zdrojoch, prírodných liečebných kúpeľoch a prírodných minerálnych vodách (tlač 1247). Prezentujme sa a hlasujme o tomto návrhu. (Hlasovanie.) Prítomných je 121 poslancov, za 72, proti 33, zdržalo sa 11, nehlasovalo 5. Konštatujem, že sme vypustili bod 48 z rokovania 56. schôdze Národnej rady. Pani poslankyňa, prosím vás, zopakujte ten druhý návrh o zlúčení. Ja som si to nestihol zaznamenať. Nech sa páči. M. Aibeková, poslankyňa: Druhý návrh znie, aby minister zdravotníctva Slovenskej republiky do 20. 3. predložil správu o doterajších výsledkoch vytvorenia Fakultnej nemocnice Bratislava zlúčením NsP Ružinov a Fakultnej nemocnice na Mickiewiczovej. Chcem to komplexne s pozitívami aj negatívami. Ďakujem. J. Migaš, predseda NR SR: Prezentujme sa a hlasujme o tomto návrhu. Vy žiadate, aby bola táto správa do 20. 3. predložená. (Hlasy z pléna.) Panie poslankyne, páni poslanci, čiže ide o informáciu, lebo na prípravu správy je možných z rokovacieho poriadku 30 dní. Hlasujeme. (Hlasovanie.) Prítomných je 113 poslancov, za 62, proti 11, zdržalo sa 29, nehlasovalo 11. Čiže pôjde o informáciu, ktorá by mala byť predložená do 20. 3. do Národnej rady Slovenskej republiky. Ďalším bodom bola požiadavka, aby ministerstvo zdravotníctva predložilo informáciu o protikorupčnom správaní sa na Ministerstve zdravotníctva Slovenskej republiky tiež do 20. 3. 2002. Hlasujeme. (Hlasovanie.) Prítomných je 117 poslancov, za 75, proti 6, zdržalo sa 27, nehlasovalo 9. Tento návrh sme schválili. Ďalší návrh predniesla pani poslankyňa Tóthová, aby do Národnej rady bola predložená správa vlády o dopadoch opatrení alebo ekonomických balíčkoch a ďalších krokoch vlády Slovenskej republiky na najslabšie vrstvy obyvateľstva Slovenska. Prezentujeme sa a hlasujeme o tomto, už bradatom, návrhu. Hlasujeme. (Hlasovanie.) Prítomných je 122 poslancov, za 49, proti 9, zdržalo sa 52, nehlasovalo 12. Tento návrh pani poslankyne Tóthovej sme neschválili. Ďalší návrh predniesol pán poslanec Árpád Duka-Zólyomi, ktorý navrhuje, aby sme stiahli z rokovania tejto schôdze bod 78 (tlač 1333). Ide o návrh skupiny poslancov Národnej rady Slovenskej republiky na vydanie zákona na zamedzenie diskriminácie občanov Slovenskej republiky vyplývajúcej zo zákona Maďarskej republiky o Maďaroch žijúcich v susedných štátoch z 19. júna 2001. Hlasujeme o tomto návrhu pána poslanca Duku-Zólyomiho. (Hlasovanie.) Prítomných je 119 poslancov, za 52, proti 38, zdržalo sa 25, nehlasovali 4. Tento návrh sme neschválili. Ďalší návrh je, aby sme stiahli z rokovania bod 112 (tlač 1399). Ide o návrh skupiny poslancov Národnej rady Slovenskej republiky na vydanie zákona o zabezpečení zvrchovanosti Slovenskej republiky a o zmene a doplnení ďalších zákonov. Hlasujeme o návrhu vypustiť z programu 56. schôdze bod 112. Predniesol to Árpád Duka-Zólyomi. (Hlasovanie.) Prítomných je 122 poslancov, za 42, proti 46, zdržalo sa 30, nehlasovali 4. Ani tento návrh pána poslanca sme neschválili. Ďalší návrh predniesol pán poslanec Tatár, aby sa bod 120, t. j. návrh poslanca Národnej rady Slovenskej republiky Petra Tatára na vydanie zákona o dôchodkovom poistení a o zmene a doplnení niektorých zákonov (tlač 1409) posunul dopredu za bod 20. Hlasujeme. (Hlasovanie.) Prítomných je 123 poslancov, za 78, proti 5, zdržalo sa 33, nehlasovalo 7. Konštatujem, že tento návrh sme schválili. Ďalší návrh predniesol pán poslanec Ján Sitek, aby sme body 42, 43, 44, 45 a 46 vypustili z rokovania 56. schôdze. Ide o zákony ministerstva obrany. Prezentujme sa a hlasujme. Hlasujeme. (Hlasovanie.) Prítomných je 126 poslancov, za 68, proti 20, zdržalo sa 31 poslancov, nehlasovalo 7. Konštatujem, že uvedené body sme vypustili z rokovania 56. schôdze Národnej rady. Ďalší návrh predniesol pán poslanec Paška, aby bol prerokovaný návrh o priamych prenosoch Slovenskej televízie z 56. schôdze Národnej rady. Prezentujme sa a hlasujme. Hlasujeme o návrhu pána poslanca Pašku. (Hlasovanie.) Prítomných je 108 poslancov, za 51, proti 15, zdržalo sa 34, nehlasovalo 8. Konštatujem, že tento návrh pána poslanca Pašku sme neschválili. Ďalší návrh predniesol pán poslanec Cuper, aby vo štvrtok ráno bola prednesená informácia ministra kultúry Slovenskej republiky o tom, prečo občania Slovenskej republiky nie sú informovaní cez priame prenosy z rokovania Národnej rady Slovenskej republiky. Prezentujme sa a hlasujme o návrhu pána poslanca Cupera. (Hlasovanie.) Prítomných je 122 poslancov, za 52, proti 29, zdržalo sa 31, nehlasovalo 10. Tento návrh pána poslanca Cupera sme neschválili. Ďalší návrh predniesol pán poslanec Zelník, aby Ministerstvo zdravotníctva Slovenskej republiky prednieslo informáciu o stave hospodárenia a stave záväzkov vo Všeobecnej zdravotnej poisťovni. Túto informáciu by mal predniesť predseda Predstavenstva Správnej rady Všeobecnej zdravotnej poisťovne. (Hlasy v sále.) Nech sa páči, pán poslanec Zelník, upresnite to, ale tak ste to povedali.